“กิจพณ” เคาะ 4 หุ้นเด่นรับอานิสงค์การเมือง ชู “PTT-AOT” รับผลบวกสูงสุด!
“กิจพณ” เคาะ 4 หุ้นเด่นรับอานิสงค์การเมือง ชู “PTT-AOT” รับผลบวกสูงสุด!
25 มี.ค. 2562

นายกิจพณ ไพรไพศาลกิจ ผู้อำนวยการฝ่ายวิเคราะห์และกลยุทธ์ บล.ยูโอบี เคเฮียน (ประเทศไทย) เปิดเผยผ่านรายการ “ข่าวหุ้นเจาะตลาด” ออกอากาศทาง Facebook Live ข่าวหุ้นธุรกิจ และสถานีวิทยุกระจายเสียงกรมการขนส่งทหารบก (ขส.ทบ.) FM 102 MHz. เกี่ยวกับกลยุทธ์ในการลงทุนในตลาดหุ้นไทยวันนี้
ทั้งนี้ นายกิจพล แนะนำเข้าซื้อหุ้นขนาดใหญ่ที่รับผลบวกจากปัจจัยการเมือง ประกอบด้วย หุ้นบริษัท ปตท. จำกัด (มหาชน) หรือ PTT มีแนวต้าน 51 บาท และแนวรับ 48.50 บาท และหุ้นบริษัท ท่าอากาศยานไทย จำกัด (มหาชน) หรือ AOT มีแนวต้าน 71 บาท และแนวรับ 67.50 บาท
พร้อมกันนี้ แนะนำเก็งกำไรหุ้น บริษัท ซิโน-ไทย เอ็นจีเนียริ่งแอนด์คอนสตรัคชั่น จำกัด (มหาชน) หรือ STEC มีแนวต้าน 24.50 บาท และแนวรับ 22.50 บาท รวมถึงหุ้นบริษัท เอสทีพี แอนด์ ไอ จำกัด (มหาชน) หรือ STPI
ด้านราคาหุ้น STEC ล่าสุด ณ เวลา 10.16 บาท อยู่ที่ระดับ 23.60 บาท บวก 0.60 บาท หรือ 2.61% ด้วยมูลค่าการซื้อขาย 789.06 ล้านบาท เช่นเดียวกับราคาหุ้น SPTI อยู่ที่ระดับ 6.10 บาท บวก 0.20 บาท ด้วยมูลค่าการซื้อขาย 56.95 ล้านบาท